Ինչևէ, սա առաջին դեպքը չէ, երբ Եվրոպայի Խորհուրդը մեղադրում է Ադրբեջանին մարդու իրավունքների խախտման մեջ: Ավելի վաղ Եվրոպայի խորհրդի մարդու իրավունքների հարցերով հանձնակատար Նիլ Մույժնիեքսը ևս քննադատել էր Ադրբեջանում մարդու իրավունքների հետ կապված վիճակը: Նա հայտարարել էր, որ ժամանակին իր գործընկերները կեղծ մեղադրանքներով հայտնվել են այդ երկրի բանտերում: Մույժնիեքսը նշել էր, որ ինքն արդեն քննարկել է մարդու իրավունքների հետ կապված հարցերն Ադրբեջանի իշխանությունների հետ, սակայն ապարդյուն: Նա հավելել է, որ չնայած անհերքելի ապացույցներին և փաստաթղթերին, ԵՄ որոշ երկրներ Ադրբեջանին պատասխանատվության ենթարկելու հարցում չդրսևորեցին քաղաքական կամք: